ai4bharat/Pralekha huggingface dataset:
குடியரசுத் தலைவர் செயலகம்
ஜூன் 9 முதல் 11 வரை குடியரசுத்தலைவர் ஜம்மு மற்றும் இமாச்சலப்பிரதேசத்தில் பயணம் மேற்கொள்கிறார்
2022, ஜூன் 9 முதல் 11 வரை குடியரசுத்தலைவர் திரு ராம் நாத் கோவிந்த் ஜம்மு மற்றும் இமாச்சலப்பிரதேசத்தில் பயணம் மேற்கொள்வார்.
ஜம்முவில் உள்ள இந்திய நிர்வாகவியல் கல்விக் கழகத்தின் 5-வது வருடாந்திர பட்டமளிப்பு விழாவில் ஜூன் 9 அன்று குடியரசுத்தலைவர் உரையாற்றுவார்.
தர்மசாலாவில் உள்ள இமாச்சலப்பிரதேச மத்திய பல்கலைக்கழகத்தின் 6-வது ஆண்டு பட்டமளிப்பு விழாவில் ஜூன் 10 அன்று குடியரசுத்தலைவர் உரையாற்றுவார்.
உள்நாட்டு விமானப் போக்குவரத்து அமைச்சகம்
உடான் 4.0 திட்டத்தில் 78 புதிய வழித்தடங்களுக்கு அனுமதி
உடான் என்ற பிராந்திய இணைப்புத் திட்டத்தின் 4வது கட்டத்தில் 78 புதிய வழித்தடங்களுக்கு சிவில் விமானப் போக்குவரத்து அமைச்சகம் அனுமதி அளித்துள்ளது. மூன்று சுற்று தேர்வு நடவடிக்கைகளுக்குப் பிறகு இந்த ஒப்புதல் அளிக்கப் பட்டுள்ளது. இதனால் நாட்டின் தொலைதூரப் பகுதிகளுக்கு போக்குவரத்து இணைப்பு வசதி மேம்படுத்தப்படும். புதிய வழித்தடங்களுக்கு ஒப்புதல் வழங்கியதில், வடகிழக்குப் பிராந்தியம், மலைப் பகுதிகள் நிறைந்த மாநிலங்கள் மற்றும் தீவுகளுக்கு முன்னுரிமை அளிக்கப் பட்டுள்ளது.
வடகிழக்குப் பிராந்தியத்தில் குவாஹாத்தியில் இருந்து டேஜு, ருப்சி, தேஜ்பூர், பாஸ்ஸிகாட், மிஸா, ஷில்லாங் வழித்தடங்களுக்கு அனுமதி அளிக்கப் பட்டுள்ளது. ஹிஸ்ஸாரில் இருந்து சண்டீகர், டேராடூன் மற்றும் தர்மசாலாவுக்கு உடான் சேவை மூலம் பயணிக்க முடியும். வாரணாசியில் இருந்து சித்ரகூடம், ஷ்ரவாஸ்டி ஆகிய இடங்களுக்கான வழித்தடங்களுக்கும் அனுமதி தரப்பட்டுள்ளது. உடான் 4.0 புதிய வழித்தடங்கள் மூலமாக அகாட்டி, கவராட்டி, மினிகாய் தீவுகளுக்கும் போக்குவரத்து இணைப்பு வசதி கிடைக்கும்.
இதுவரையில் உடான் சிறிய ரக விமான சேவையில் 766 வழித்தடங்களுக்கு அனுமதி அளிக்கப் பட்டுள்ளது. பயன்பாட்டில் உள்ள 29, சேவை இல்லாத இடங்களுக்கு 08 , குறைந்த அளவில் சேவை நடைபெறும் விமான நிலையங்களுக்கு 2 என்ற அளவில் புதிய அனுமதிகள் தரப்பட்டுள்ளன.
------
(
பாதுகாப்பு அமைச்சகம்
கோவிட்-19-க்கு எதிரான நடவடிக்கையில் பாதுகாப்புத் துறையின் பொதுத் துறை நிறுவனங்கள், தளவாட உற்பத்தி போர்டு ஆகியவை தீவிரம்
கோவிட்-19க்கு எதிரான நடவடிக்கைகளில் பாதுகாப்புத் துறையின் கீழ் உள்ள பொதுத் துறை நிறுவனங்களும், தளவாட உற்பத்திக் கழகமும்  தீவிர முயற்சிகளில் ஈடுபட்டுள்ளன.
நாட்டில் ஆறு மாநிலங்களில் தன்னிடம் உள்ள 10 மருத்துவமனைகளில் 280 தனிமைப்படுத்தல் சிகிச்சை படுக்கை வசதிகளை உருவாக்க தளவாட உற்பத்திக் கழகம் திட்டமிட்டுள்ளது.
பெங்களூரைச் சேர்ந்த ஹிந்துஸ்தான் ஏரோநாடிகல்ஸ் லிமிடெட்  நிறுவனம் தனிமைப்படுத்தல் சிகிச்சைக்காக, தீவிர சிகிச்சைப் பிரிவில் 3 படுக்கைகளை ஏற்பாடு செய்துள்ளது. வார்டுகளில் 30 படுக்கைகளுக்கு ஏற்பாடு செய்திருக்கிறது. மேலும், 30 அறைகளைக் கொண்ட ஒரு கட்டடமும் தயார் செய்யப்படுகிறது. மொத்தத்தில், எச்.ஏ.எல். வளாகத்தில் 93 பேருக்கு சிகிச்சை அளிக்க முடியும்.
உலக சுகாதார நிறுவனம் விதித்துள்ள தரநிலைகளின்படி கை கிருமிநாசினியை உருவாக்கித் தயாரிக்கும் செயல்பாடு தளவாட உற்பத்திக் கழகத் தொழிற்சாலைகளில் நடந்து வருகிறது. எச்.எல்.எல். நிறுவனத்திடம் இருந்து 13,000 லிட்டர் அளவுக்கு ஆர்டர் வந்திருக்கிறது. மையமாக்கப்பட்ட கொள்முதலுக்கான முன்னோடி அமைப்பாக எச்.எல்.எல். நிறுவனம் உள்ளது.
சென்னை உள்ளிட்ட பல இடங்களில் அமைந்திருக்கும் தளவாட சாதனங்கள் தயாரிப்பு தொழிற்சாலைகள், உடலை மூடும் கவசங்கள், முகக்கவச உறை தயாரிப்பு ஆகிய முயற்சிகளில் ஈடுபட்டுள்ளன.
தீவிர சிகிச்சைப் பிரிவுகளுக்கு 30,000 வென்டிலேட்டர்களை அடுத்த 2 மாதங்களில் தயாரித்து வழங்கும் தீவிர முயற்சியில் பாரத் எலெக்ட்ரானிக்ஸ் லிமிடெட் ஈடுபட்டுள்ளது.
(
பிரதமர் அலுவலகம்
ஐ நா பொதுச்சபையின் 74-ஆவது அமர்வுக்கு இடையே பிரதமர், பெல்ஜியம் பிரதமரை சந்தித்தது குறித்த செய்திக்குறிப்பு
பிரதமர் திரு நரேந்திர மோடி, நியூயார்க்கில் பெல்ஜியம் பிரதமர் திரு சார்லஸ் மைக்கேலை செப்டம்பர் 25-ஆம் தேதி ஐ நா பொதுச்சபையின் 74-ஆவது அமர்வில் உயர்மட்டப் பிரிவு கூட்டத்திற்கு இடையே சந்தித்தார்.
ஐரோப்பிய யூனியனின் தலைவராக பிரதமர் சார்லஸ் மைக்கேல் தேர்வு செய்யப்பட்டதற்கு பிரதமர் மோடி வாழ்த்துத் தெரிவித்தார்.
இந்தியாவுக்கும், பெல்ஜியத்துக்கும் இடையிலான சிறப்பான உறவு குறித்தும், 2017-ஆம் ஆண்டு பெல்ஜியம் மன்னர் இந்தியாவுக்கு வருகை தந்தபோது எடுக்கப்பட்ட முடிவுகளின் முன்னேற்றம் குறித்தும் இருதலைவர்களும் ஆய்வு மேற்கொண்டனர்.
இந்தியாவுக்கும், ஐரோப்பிய யூனியனுக்கும் இடையிலான பாதுகாப்பு உறவுகளை மேலும் வலுப்படுத்துவது குறித்து அவர்கள் விவாதித்தனர். இருதரப்பு முதலீடு மற்றும் வர்த்தக ஒப்பந்தம், அனைத்துவிதமான தொடர்புகள், பயங்கரவாதத்துக்கு எதிரான நடவடிக்கைகளில் நெருங்கிய ஒத்துழைப்பு, பன்நோக்கு நிறுவனங்கள் இடப்பெயர்வு மற்றும் போக்குவரத்து ஆகியவற்றில் பேச்சுவார்த்தைகளை துரிதப்படுத்தும் முயற்சிகளை தீவிரமாக மேற்கொள்ள அவர்கள் ஒப்புக்கொண்டனர்
இந்தியா – ஐரோப்பிய ஒன்றியம் இடையிலான 15-ஆவது உச்சி மாநாட்டை மிக விரைவில் நடத்துவதென இரு தலைவர்களும் இசைவு தெரிவித்தனர்.
இளைஞர் நலன் மற்றும் விளையாட்டு அமைச்சகம்
ரூ 12 கோடி மதிப்பில் பல்வேறு விளையாட்டு வசதிகளுக்கான அடிக்கல்லை லடாக்கில் உள்ள லே-யில் மத்திய இளைஞர் விவகாரங்கள் மற்றும் விளையாட்டுத் துறை இணையமைச்சர் திரு கிரண் ரிஜிஜு நாட்டினார்
லடாக் துணைநிலை ஆளுநர் திரு ஆர் கே மாத்தூரின் முன்னிலையில், ரூ 12 கோடி மதிப்பிலான பல்வேறு விளையாட்டு வசதிகளுக்கான அடிக்கல்லை லடாக்கில் உள்ள லேயில் மத்திய இளைஞர் விவகாரங்கள் மற்றும் விளையாட்டு இணையமைச்சர் திரு கிரண் ரிஜிஜு நாட்டினார்.
லேஹத் திறந்தவெளி விளையாட்டு அரங்கில் கால்பந்துக்கான செயற்கை புல்வெளி தளத்துக்கான அடிக்கல்லையும் அமைச்சர் இன்று நாட்டினார். ரூபாய் 10.68 கோடி மதிப்பிலான இந்தத் திட்டம் ஜனவரி 2021-இல் முடிக்கப்படும்.
என் டி எஸ் உள்விளையாட்டு அரங்கில் வரவிருக்கும் ஜிம்னாசியம் கூடம் ரூபாய் 1.52 கோடி செலவில் அமைக்கப்படும். இதன் பணிகள் மார்ச் 2021- இல் முடிக்கப்படும்.
நிகழ்ச்சியில் பேசிய திரு கிரண் ரிஜிஜு, உள்ளூர் விளையாட்டு வீரர்களை ஊக்குவிப்பதற்காக லடாக் யூனியன் பிரதேச நிர்வாகம் விருதுகள் மற்றும் ஊக்க தொகைகளை அறிவிக்க வேண்டும் என்றார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1654029
நிதி அமைச்சகம்
விற்பனைக்கான ஏலம்  ‘6.18% GS 2024’ விற்பனைக்கான ஏலம்  ‘7.57% GS 2033’ விற்பனைக்கான ஏலம்  ‘7.16% GS 2050’
மத்திய அரசு பின்வரும் விற்பனை  குறித்து அறிவித்துள்ளது:
- விலைமதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 12000 கோடி ரூபாய்  அளவிற்கான அரசுப் பங்குகள் 2024 - 6.18 சதவிகிதம் விற்பனை.
 அளவிற்கான அரசுப் பங்குகள் 2033 – 7.57 சதவிகிதம் விற்பனை.
ii. விலை மதிப்பு அடிப்படையிலான ஏலத்தின் மூலம், அறிவிக்கப்பட்ட தொகையான 7000 கோடி ரூபாய்  அளவிற்கான அரசுப் பங்குகள் 2050 – 7.16 சதவிகிதம் விற்பனை.
மேலே குறிப்பிடப்பட்டுள்ள ஒன்று அல்லது அதற்கும் மேற்பட்ட கடன் பத்திரங்களில், 2000 கோடி ரூபாய் அளவிற்கான கூடுதல் சந்தாவை அரசு ஏற்றுக் கொள்வதற்கான தேர்வு, இந்திய அரசிடம் இருக்கும் இந்த ஏலம், இந்திய ரிசர்வ் வங்கியின் மும்பை, கோட்டையில் உள்ள மும்பை அலுவலகத்தில் 15 மே, 2020 வெள்ளிக்கிழமையன்று பல்முனை விலை முறையைப் பயன்படுத்தி நடைபெறும்
ரசாயனம் மற்றும் உரங்கள் அமைச்சகம்
"இரசாயனங்கள்" துறை வளர்ச்சிக்கான பெரும் வாய்ப்பைக் கொண்டுள்ளது- திரு கவுடா.
உள்நாட்டு உற்பத்தியில் அரசு தன்னிறைவு பெற கவனம் செலுத்தும்போது இந்தியாவில் முதலீடு செய்ய இது நல்ல தருணம் என்று மத்திய இரசாயன மற்றும் உரத் துறை அமைச்சர் திரு டி.வி.சதானந்த கவுடா தெரிவித்துள்ளார்.
இரசாயனங்கள் மற்றும் பெட்ரோ கெமிக்கல்ஸ் துறை மற்றும் ஃபிக்கி ஆகியவற்றால் ஏற்பாடு செய்யப்பட்ட “ஸ்பெஷாலிட்டி கெமிக்கல்ஸ்” குறித்த ஒரு வெபினாரில் திரு. கவுடா உரையாற்றினார். “இந்தியா கெம் 2021” ஐ அதிகாரப்பூர்வமாக அவர் அறிமுகப்படுத்தினார், இது 2021 மார்ச் 17 முதல் 19 வரை நடைபெறும்.
"ஸ்பெஷாலிட்டி கெமிக்கல்ஸ்" என்பது வளர்ச்சிக்கு பெரும் சாத்தியக்கூறுகள் உள்ள பகுதிகளில் ஒன்றாகும் என்று அமைச்சர் கூறினார். கடந்த இரண்டு தசாப்தங்களாக "ஸ்பெஷாலிட்டி கெமிக்கல்ஸ்" உற்பத்தியில் குறிப்பிடத்தக்க மாற்றம் காணப்படுகிறது. 
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660058
சுகாதாரம் மற்றும் குடும்ப நலத்துறை அமைச்சகம்
கடந்த 24 மணி நேரத்தில் 93,000-க்கும் அதிகமானோர் குணமடைந்த நிலையில் தொடர்ந்து அதிக அளவிலான குணமடைதல்களை இந்தியா கண்டு வருகிறது
அதிக அளவிலான கொவிட் நோயாளிகள் தினமும் தொடர்ந்து குணமடைந்து வரும் நிலையில், இந்தியாவில் குணமடைதல் விகிதம் அதிகரித்துக் கொண்டே வருகிறது.
கடந்த 24 மணி நேரத்தில் 93,000-க்கும் அதிகமானோர்  நாட்டில் குணமடைந்துள்ளனர். இதன் மூலம், மொத்த குணமடைந்தோரின் எண்ணிக்கை 48,49,584-ஐ தொட்டுள்ளது.
அதிக அளவிலான நோயாளிகள் கொவிட் தொற்றில் இருந்து தினமும் குணமடைந்து வருவதால், குணமடைதல் விகிதமும் உயர்ந்துக் கொண்டே வருகிறது. தற்சமயம் அது 82.14 சதவீதமாக இருக்கிறது.
உலகத்திலேயே அதிக அளவில் குணமடைதல் விகிதங்களை கண்டு வரும் நாடுகளில் இந்தியாவும் ஒன்றாகும். குணமடைந்தோர் மற்றும் தற்போது சிகிச்சை பெறுவோர் எண்ணிக்கைக்கு இடையேயான இடைவெளி குறைந்து கொண்டே வருகிறது. தற்போது சிகிச்சை பெறுவோரை விட குணமடைந்தோரின் எண்ணிக்கை ஐந்து மடங்கு அதிகம் ஆகும்.
தற்போது சிகிச்சை பெறுவோரை விட  குணமடைந்தோரின் எண்ணிக்கை  கிட்டத்தட்ட 39 லட்சம் அதிகம் ஆகும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleseDetail.aspx?PRID=1659250(Visitor Counter : 98
மத்திய அமைச்சரவை
சுங்கத் துறை விவகாரங்களில் ஒத்துழைப்புக்கு இந்தியா-சவுதி அரேபியா இடையிலான புரிந்துணர்வு ஒப்பந்தம் : மத்திய அமைச்சரவை ஒப்புதல்
சுங்கத் துறை விவகாரங்களில் இருதரப்பு ஒத்துழைப்பு மற்றும் உதவிக்காக இந்தியா மற்றும் சவுதி அரேபியா இடையிலான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சுங்கத் துறை தொடர்பான குற்றங்கள், குற்றங்களைத் தடுப்பது மற்றும் புலனாய்வு தொடர்பான நம்பகமான தகவல்களைக் குறைந்த செலவில் விரைவாகப் பெறுவதற்கும், குற்றவாளிகளை கண்டுபிடிப்பதற்கும் இந்த ஒப்பந்தம் உதவும்.
நிதி அமைச்சகம்
அரசு பங்குகளின் ஏல விற்பனை பற்றிய அறிவிப்பு
அரசு பங்குகளை ஏல நடவடிக்கையின் மூலம் விற்பது குறித்த அறிவிப்பை இந்திய அரசு வெளியிட்டுள்ளது.
'இந்திய அரசின் மிதவை விகித பத்திரம், 2028' ரூ 4,000 கோடிக்கு விலை அடிப்படையிலான ஏலத்தின் மூலம் விற்கப்படும்.
'6.10 சதவீத அரசு பங்கு, 2031' ரூ 13,000 கோடிக்கு விலை அடிப்படையிலான ஏலத்தின் மூலம் விற்கப்படும்.
‘6.67 சதவீத அரசு பங்கு, 2061' ரூ 7,000 கோடிக்கு ஏலத்தின் மூலம் விற்கப்படும்.
மும்பை கோட்டையில் உள்ள இந்திய ரிசர்வ் வங்கியின் அலுவலகத்தில் 2021 அக்டோபர் 29  அன்று இந்த ஏலங்கள் நடத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766323
(Visitor Counter : 158
சாலைப் போக்குவரத்து மற்றும் நெடுஞ்சாலைத்துறை அமைச்சகம்
முழுமையாக கட்டமைக்கப்பட்ட வாகனங்களை தற்காலிக பதிவு மூலம் மாற்றுத் திறனாளிகளுக்கான வாகனங்களாக மாற்றுவதற்கு வசதியாக நகல் அறிவிக்கை வெளியிடப்பட்டுள்ளது
மத்திய சாலைப் போக்குவரத்து மற்றும் நெடுஞ்சாலைத் துறை சார்பில் ஜிஎஸ்ஆர் 90 நகல் அறிக்கை 2023 பிப்ரவரி 9-ம் தேதி வெளியிடப்பட்டுள்ளது. இதன்படி முழுமையாக கட்டமைக்கப்பட்ட வாகனங்களை தற்காலிக பதிவு மூலம் மாற்றுத் திறனாளிகளுக்கான வாகனங்களாக மாற்றிக் கொள்ளலாம்.
பொதுவாக மாற்றுத் திறனாளிகளின் தேவைக்கு ஏற்ப அவர்களது நகர்தலுக்கு பொருத்தமான வகையில் மோட்டார் வாகனங்களை தேர்வு செய்து வாகனப்பதிவு செய்துகொண்டு, பின்னர் தங்களுக்கான பிரத்யேக வசதிகளை வாகனங்களில் ஏற்படுத்திக் கொள்ள சட்டம் அனுமதிக்கிறது. இத்தகைய நடைமுறையை கையாள்வதில் உள்ள சிக்கலை தீர்க்க ஏதுவாக மத்திய சாலை போக்குவரத்து மற்றும் நெடுஞ்சாலைத் துறை தற்போது புதிய அறிவிக்கையை வெளியிட்டுள்ளது.
இதன்படி, 53-ஏ விதியின்படி, மாற்றுத் திறனாளிகள் முழுமையாக வடிவமைக்கப்பட்ட வாகனங்களுக்கு தற்காலிக முன்பதிவிற்கு விண்ணப்பிக்க முடியும். 53-பி விதியின்படி, இந்த தற்காலிகப் பதிவு 45 நாட்களுக்கு செல்லுபடியாகும். இது தொடர்பான ஆலோசனைகளும், கருத்துக்களும் சம்பந்தப்பட்ட அனைத்துத் தரப்பினரிடமிருந்தும் வரவேற்கப்படுகிறது. அவற்றை அடுத்த 30 நாட்களுக்குள் சமர்ப்பிக்க வேண்டும்.
நிதி அமைச்சகம்
சர்வதேச நிதிச் சேவை மையங்கள் ஆணைய மசோதா 2019-ஐ மாநிலங்களவையிலிருந்து திரும்பப் பெற்றபின் மக்களவையில் அறிமுகம் செய்ய அமைச்சரவை ஒப்புதல் வழங்கியுள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை, பிப்ரவரி 12, 2019 அன்று மாநிலங்களவையில், அறிமுகம் செய்யப்பட்டு நிலுவையில் உள்ள சர்வதேச நிதிச் சேவை மையங்கள்  ஆணைய மசோதா 2019-ஐ மாநிலங்களவையிலிருந்து திரும்பப் பெறவும், நாடாளுமன்றத்தின் நடப்புக் கூட்டத்தொடரின்போது, மக்களவையில் சர்வதேச நிதிச் சேவை மையங்கள் ஆணைய மசோதா 2019-ஐ அறிமுகம் செய்யவும் ஒப்புதல் வழங்கியுள்ளது.
பயன்கள்
தற்போது வங்கி நடைமுறை, மூலதனச் சந்தைகள், காப்பீட்டுத் துறைகள் ஆகியவை இந்திய ரிசர்வ் வங்கி, இந்திய பங்குகள் பரிவர்த்தனை வாரியம், இந்திய காப்பீட்டு ஒழுங்குமுறை மற்றும் மேம்பாட்டு வாரியம் ஆகிய பல அமைப்புகளால் முறைப்படுத்தப்படுகின்றன. வணிகத்தன்மை உத்வேகம் பெற்றிருப்பதால் இவற்றுக்கிடையேயான முறைப்படுத்தல் ஒருங்கிணைப்புக்கு ஐஎஃப்எஸ்சி-க்கள் தேவைப்படுகின்றன. மேலும் வணிகம் செய்வதை எளிதாக்குவதற்கும் தேவைப்படுகின்றன.
பின்னணி
சர்வதேச நிதிச் சேவை மையங்கள் ஆணைய மசோதா 2019-ஐ மாண்புமிகு நிதித்துறை இணையமைச்சர் மாநிலங்களவையில் பிப்ரவரி 12, 2019 அன்று அறிமுகம் செய்தார்.
ஆனால், அரசியல் சட்டத்தின் பிரிவு 117ன் கீழ் இது நிதி மசோதா என்பதால் இதனை அரசியல் சட்டத்தின் பிரிவுகள் 117, 274ன்படி, மக்களவையில் தாக்கல் செய்ய வேண்டும் என்று குடியரசுத் தலைவர் பரிந்துரை செய்ததை மக்களவை செயலகம் அமைச்சரவைக்கு எடுத்துரைத்தது. இதனால் இந்த மசோதாவை மக்களவையில் அறிமுகம் செய்ய அமைச்சரவை ஒப்புதல் அளித்துள்ளது.
கலாசாரத்துறை அமைச்சகம்
நவீன கலைகளுக்கான தேசிய கலைக்கூடம், முடக்கநிலை சூழலில் 66வது ஆண்டு விழாவைக் கொண்டாடியது
நிரந்தர சேகரிப்பு பொருள்களின் மெய்நிகர் சுற்றுலா  வசதியை முதன்முறையாக நவீன ஓவியத்தின் தேசிய கலைக்காட்சிக் கூடம்  தொடங்கியது
புதிய கொரோனா வைரஸ்  பாதிப்பு அச்சுறுத்தலில் இந்தியாவில் 21 நாட்கள் முடக்கநிலை கடைபிடிக்கப்பட்டு வருகிறது. கலாச்சார அமைச்சகத்தின் கீழ் உள்ள அருங்காட்சியகங்கள் மற்றும் நூலகங்கள் மறு உத்தரவு வரும் வரையில் மூடப்பட்டுள்ளன. முன் எப்போதும் இல்லாத இதுபோன்ற சூழ்நிலையில், நவீன கலைகளுக்கான தேசிய கலைக்கூடத்தின் நிரந்தர சேகரிப்புப் பொருள்களை மக்களால் பார்க்க முடியாத நிலை ஏற்பட்டுள்ளது.
இப்போதைய சூழ்நிலையில், 66வது நிறுவன தினத்தை  ஒட்டி, நிரந்தர சேகரிப்புப் பொருள்களின் மெய்நிகர் சுற்றுலாவுக்கு ஏற்பாடு செய்யப்பட்டுள்ளது. இந்த முடக்கநிலை நாட்களில் கேலரி வளாகத்துக்கு நேரில் வராமல், வீட்டில் இருந்தபடியே இவற்றைக் காண்பதற்கான வசதி தொடங்கப்பட்டுள்ளது. முடக்கநிலை காலக்கட்டத்தில், முதன்முறையாக இந்த வசதியை நவீன ஓவியத்தின் தேசிய கலைக்காட்சிக் கூடம்  தொடங்கியுள்ளது. துடிப்பான மற்றும் ஆக்கபூர்வமான சேகரிப்புகளின் களஞ்சியமாக இந்த வளாகம் உள்ளது என்பதை இதன் மூலம் உணர்ந்து கொள்ளலாம் என்று கலைக்கூடத்தின் தலைமை இயக்குநர் திரு. அத்வைதா கடநாயக் கூறினார். இந்த இணையத் தொடர்பு சுட்டியில் பார்த்து, அறிந்து கொள்வதற்கு நிறைய விஷயங்கள் உள்ளன என்று அவர் குறிப்பிட்டார்.
மெய்நிகர் சுற்றுலாவுக்கான இணையத் தொடர்பு சுட்டி கீழே தரப்பட்டுள்ளது.
http://www.ngmaindia.gov.in/index.asp
உள்துறை அமைச்சகம்
சர்தார் பட்டேல் தேசிய ஒற்றுமை விருதுக்கு விண்ணப்பிப்பதற்கான கால அவகாசம் 30 ஏப்ரல் 2020 வரை நீட்டிப்பு
இந்தியாவின் ஒற்றுமை மற்றும் ஒருமைப்பாட்டை ஊக்குவிப்பதற்கு பங்களிப்பு வழங்குவோருக்கு மிகஉயரிய குடிமை விருதான சர்தார் பட்டேல் தேசிய ஒற்றுமை விருதை மத்திய அரசு ஏற்படுத்தியுள்ளது. வலிமையான மற்றும் ஒன்றுபட்ட இந்தியாவின் நன்மதிப்புகளுக்கு வலுவூட்ட, இந்த துறையில் குறிப்பிடத்தக்க மற்றும் உற்சாகமூட்டக்கூடிய வகையில் பங்களிப்பை வழங்கும் தனிநபர்கள் அல்லது அமைப்புகள் அல்லது நிறுவனங்களுக்கு அங்கீகாரம் அளிக்க இந்த விருது வகை செய்கிறது. இந்த விருதுக்கான விண்ணப்பங்கள்/பரிந்துரைகளை அனுப்பக்கோரி 20 செப்டம்பர் 2019 அன்று ஒரு அறிவிப்பு வெளியிடப்பட்டது. இந்த விருது தொடர்பான, விரிவான தகவல்கள் www.nationalunityawards.mha.gov.in என்ற இணையதளத்தில் வெளியிடப்பட்டுள்ளது. இந்த விருதுபெற விண்ணப்பங்களை அனுப்புவதற்கான கடைசி தேதி 30 ஏப்ரல் 2020 வரை நீட்டிக்கப்பட்டுள்ளது.
வணிகம் மற்றும் தொழில்துறை அமைச்சகம்
லாஸ் ஏஞ்சல்சில் இந்தோ-பசிபிக் பொருளாதாரக் கூட்டமைப்பின் அமைச்சர்கள் நிலையிலான முதலாவது நேரடி கூட்டத்தில் திரு பியூஷ் கோயல் பங்கேற்றார்
லாஸ் ஏஞ்சல்சில் இந்தோ-பசிபிக் பொருளாதாரக் கூட்டமைப்பின்  அமைச்சர்கள் நிலையிலான முதலாவது நேரடி கூட்டத்தில் மத்திய வர்த்தகம், தொழில், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் பங்கேற்றார்.
இந்த நிகழ்வின் ஒரு பகுதியாக செய்தியாளர்களை சந்தித்த மத்திய அமைச்சர், “இந்தோ-பசிபிக் பொருளாதாரக் கூட்டமைப்பில் விவாதிக்கப்படும் பல்வேறு முக்கியத்துவம் வாய்ந்த விஷயங்களின் அடிப்படையில் நம் நாட்டின் நலனை கருத்தில் கொண்டு முடிவுகள் எடுக்கப்படும்” என்றார்.
ஐபிஇஎஃப்-ன் 14 உறுப்பினர்களுடன் பயனுள்ள உரையாடல் நடைபெற்றது என்று கூறிய திரு கோயல், மற்ற உறுப்புநாடுகளைச் சேர்ந்த அதிகாரிகளின் கடின உழைப்பின் வெளிப்பாடே இந்த சந்திப்பும், அதனைத் தொடர்ந்த உரையாடலும் ஆகும் என்றார். இரு நாடுகளுக்கு இடையே பொதுவான நலன்சார்ந்த கருத்துக்களை பரிமாறிக்கொள்வது தொடர்பான வழிகாட்டுதலுக்கு இறுதி வடிவம் இன்னும் ஓரிரு நாளில் ஐபிஇஎஃப் கட்டமைக்கும் என்று அவர் கூறினார்.
“இந்திய – அமெரிக்க வர்த்தகம் மற்றும் முதலீடு சம்பந்தப்பட்ட தொடர்புகளை விரிவாக்கம் செய்வதற்கும், உலகளாவிய வழங்கல் தொடர்களை வலுவாக்குவதற்கும் ஆழமாக விவாதிக்கப்பட்டது என்று அமைச்சர் தனது ட்விட்டர் பதிவில் தெரிவித்துள்ளார்.
“அமெரிக்காவும் இந்தியாவும் நெருங்கி வருவதை நான் காண்கிறேன். குடிமக்களின் தனிப்பட்ட தகவல்களை பாதுகாக்கும் பொருட்டு வலுவான ஒரு கட்டமைப்பை உருவாக்குவதற்கு இந்தியா நடவடிக்கை மேற்கொண்டு வருகிறது. இது சம்மந்தமாக விரைவில் நாடாளுமன்றத்தில் அறிக்கை சமர்ப்பிக்க உள்ளோம் என்றும் அவர் கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857960
-------------
(Visitor Counter : 142
பிரதமர் அலுவலகம்
டென்மார்க்கின் ராணி 2ம் மார்க்கரீத் பிரதமர் மோடிக்கு வரவேற்பு அளித்தார்
கோபன்ஹேகனில் உள்ள வரலாற்று சிறப்புமிக்க அமலியன்போர்க் அரண்மனையில் டென்மார்க்கின் ராணி 2ம் மார்க்கரீத் பிரதமர் திரு. நரேந்திர மோடிக்கு வரவேற்பு அளித்தார்.
டென்மார்க்கின் அரியணை ஏறியதன் பொன்விழாவையொட்டி, பிரதமர் அவருக்கு மரியாதை செலுத்தினார்.
சமீப ஆண்டுகளில் இந்தியா - டென்மார்க் உறவுகளில் அதிகரித்து வரும் வேகம், குறிப்பாக பசுமை கேந்திர கூட்டணி குறித்து பிரதமர் அவருக்கு விளக்கம் அளித்தார். மேலும் சமூக நன்மைகளுக்காக டேனிஷ் அரச குடும்பத்தின் பங்களிப்பை பிரதமர் வெகுவாக பாராட்டினார்.
தனக்கு அளித்த அன்பான வரவேற்பிற்கும், உபசரிப்பிற்கும் பிரதமர் ராணிக்கு நன்றி தெரிவித்தார்.
கப்பல் போக்குவரத்து அமைச்சகம்
வ.உ.சிதம்பரனார் துறைமுகம் ஒரேகப்பலில் அதிக எண்ணிக்கையிலான காற்றாலை இறகுகளை இறக்குமதி செய்து மீண்டும் ஒரு புதியசாதனை
27.10.2022 அன்று வ.உ.சிதம்பரனார் துறைமுகம் 120 எண்ணிக்கையிலானகாற்றாலை இறகுகளை ஒரே கப்பலின் மூலம் இறக்குமதி செய்து மீண்டும் ஒரு புதிய சாதனை படைத்துள்ளது. இதற்கு முன் அதிகபட்சமாக 60 காற்றாலை இறகுகளை ஒரேகப்பலில் வ.உ.சிதம்பரனார் துறைமுகம் இறக்குமதி செய்தது குறிப்பிடதக்கது. இக்கப்பலில் இருந்து இறக்குமதி செய்யப்பட்ட காற்றாலை இறகுகளைக் இரண்டு பெரியநகரும் பளுதூக்கி இயந்திரங்கள் மூலம் பாதுகாப்பாக கையாளப்பட்டன. இக்கப்பலின் மூலம் கையாளப்பட்டகாற்றாலை இறகுகள் அனைத்தும் சரக்குகையாளுபவர்களின் பாதுகாப்பினையும் சரக்குகளின் பாதுகாப்பினையும் கருத்தில் கொண்டுகையாளப்பட்டது.
6.60 மீட்டர் மிதவைஆழம் கொண்ட MV.NAN FENG ZHI XING என்ற இக்கப்பல் 25.10.2022 அன்று வ.உ.சிதம்பரனார் துறைமுகத்தை வந்தடைந்து இக்கப்பலில் 120 காற்றாலை இறகுகள் கொண்டுவரப்பட்டு 44 மணிநேரத்தில் அனைத்துகாற்றாலை இறகுகளும் இறக்குமதி செய்யப்பட்டது. சீனாவில் தயாரிக்கப்பட்ட இக்காற்றாலை இறகுகளைசாங்ஷதுறைமுகத்திலிருந்து ஏற்றுமதிசெய்யப்பட்டு இக்காற்றாலை இறகுகள் நம் நாட்டின் அனைத்து பகுதிகளில் இயங்கிவரும் காற்றாலை பண்ணைகளின் பயன்பாட்டிற்கு வ.உ.சிதம்பரனார் துறைமுகம் மூலம் இறக்குமதி செய்யப்பட்டது.
வ.உ.சிதம்பரனார் துறைமுகம் காற்றாலை இறகுகள்மற்றும் அதன் உதிரிபாகங்கள் இறக்குமதியில் பாராட்டதக்க சாதனைகளைக் நிறைவேற்றியுள்ளது. கடந்தநிதியாண்டில் 2906 காற்றாலை இறகுகளும்  இந்த நடப்பு நிதியாண்டின் செப்டம்பர் மாதம் வரை 1598 காற்றாலை இறகுகளைகையாண்டுள்ளது. வ.உ.சிதம்பரனார் துறைமுகத்தில் காற்றாலை இறகுகள் மற்றும் உதிரிபாகங்களை சேமித்துவைப்பதற்கு தேவையான இடவசதியும் போக்குவரத்து நெரிசல் இல்லாமல் இருப்பதனால் எளிதானமுறையில் நீண்டகாற்றாலை இறகுகளை எடுத்து செல்லும் பிரத்தியோகலாரிகள் எளிதாகதுறை முகத்திற்குஉள்ள செல்வதற்கு வெளியே வருவதற்கும் ஏதுவாகஉள்ளது. வ.உ.சிதம்பரனார் துறைமுகத்தின் இணைப்பு நெடுஞ்சாலைகள் நாட்டின் அனைத்து பகுதிகளுக்கும் சிறந்த இணைப்பினை வழங்குவதன் மூலம் வ.உ.சிதம்பரனார் துறைமுகத்தில் காற்றாலை இறகுகள் கையாளுவதில் ஒரு தனித்துவமான துறைமுகமாக விளங்குகிறது.
திரு தா.கீ. இராமச்சந்திரன் , இ.ஆ.ப வ.உ சிதம்பரனார் துறைமுக ஆனாயத் தலைவர் அவர்கள் இந்த காற்றாலை இறகுகளை சிறப்பான மற்றும் பாதுகாப்பான முறையில் கையாண்டு இச்சாதனை புரிவதற்கு உறுதுணையாக இருந்த கப்பல் முகவர்களான Asian Shipping Agencies, தூத்துக்குடி , சரக்கு கையாளும் & டிரான்ஸ்போர்ட் முகவர்களை NTC LogisticsPrivate Limited மற்றும் ஏற்றுமதியார்கள் , துறைமுக அதிகாரிகள் மற்றும் ஊழியர்கள் அனைவருக்கும் தனது பாராட்டுகளை தெரிவித்தார்.மேலும் வ.உ.சிதம்பரனார் துறைமுகத்தினால் வழங்கப்படும் சிறப்பான சேவை நம் நாட்டின் சுற்றுபுறச்சூழலின் மேன்மைக்கும் புதைக்கப்பட்ட மின்சாரம் தயாரிக்கும் செயல்திறனை அதிகரிப்பதற்கும் உறுதுணையாக இருக்கும் என்றும் கூறினார்
அறிவியல் மற்றும் தொழில்நுட்பத்துறை
கோவிட் -19 தொற்று தடுக்கும் முயற்சியில், புற ஊதா ஒளி கருவி மருத்துவமனைகளைச் சிறப்பாகத் தூய்மைப்படுத்தும்
கோவிட்-19 தொற்றுக்கு எதிரான போராட்டத்தின் ஒரு பகுதியாக மருத்துவ மனையின் சுற்றுச்சூழலைத் துரிதமாகத் தூய்மைப்படுத்தும் புற ஊதா ஒளி சார்ந்த கிருமி நீக்கி வண்டி ஒன்றை, இந்திய அரசின் அறிவியல் மற்றும் தொழில்நுட்பத் துறையின் தன்னாட்சி பெற்ற ஆராய்ச்சி மற்றும் மேம்பாட்டு நிறுவனமான ஏஆர்ஐசி , ஹைதராபாத் பல்கலைக்கழகம் ஆகியவை மெக்கின்ஸ் இண்டஸ்ட்ரீஸ் நிறுவனத்துடன் சேர்ந்து உருவாக்கியுள்ளன.
200-300 என்எம் அலை நீளம் கொண்ட புற ஊதா ஒளி, பாக்டீரியா, வைரஸ் போன்ற நுண்ணுயிரிகளைச் செயலிழக்கச் செய்யும் திறன் கொண்டதாகும். இதன் மூலம் காற்றிலும், திடப்பொருள்களிலும் உள்ள கிருமிகள் அழிக்கப்படும். மருத்துவமனைகள் மற்றும் பிற மாசுபாடுகளுக்கு உள்ளாகும் சூழல் கொண்ட இடங்களில் உள்ள பாக்டீரியா மற்றும் தொற்றுக்களை அகற்ற ரசாயன கிருமி நீக்கிகள் மட்டும் போதுமானதல்ல. குறைந்த அளவில் படுக்கைகள் கொண்ட மருத்துவமனைகளில், புதிய நோயாளிகளுக்கு படுக்கை வசதி அளிப்பதற்கு, ஏற்கனவே மற்ற நோயாளிகள் பயன்படுத்திய படுக்கைகள் மற்றும் அறைகளை மாசு நீக்கும் நடவடிக்கை பெரும் சவாலாக உள்ளது. மற்ற பாக்டீரியாக்கள் மற்றும் தொற்றுக்களைப் போல கொரோனா தொற்றும் புற ஊதா ஒளிக்கு அடங்கக்கூடியதாகும். 254 என் எம் என்ற உச்சபட்ச செறிவு கொண்ட புற ஊதா ஒளிக் கதிர்வீச்சு, தொற்றின் செல்களை அழித்து, அது மேலும் உருவாகாமல் தடுக்கிறது. கிருமி நீக்குவதற்கான ரசாயன அணுகுமுறைகளைப் போல அல்லாமல், புற ஊதா ஒளி, இயற்பியல் நடைமுறையின் மூலம் சிறந்த முறையிலும், துரிதமாகவும் நுண்ணுயிரிகளைச் செயலிழக்க வைக்கிறது.
(Visitor Counter : 201
பிரதமர் அலுவலகம்
ஜேபி மோர்கன் சர்வதேசக் கவுன்சில் உறுப்பினர்களைப் பிரதமர் சந்தித்தார்
ஜேபி மோர்கன் சர்வதேசக் கவுன்சில் உறுப்பினர்களைப் பிரதமர் இன்று  புதுதில்லியில் சந்தித்தார். 2007-க்குப்பின், முதன்முறையாக இந்த சர்வதேசக் கவுன்சில் இந்தியாவில் சந்தித்துள்ளது.
பிரிட்டனின் முன்னாள் பிரதமர் டோனி ப்ளேர், ஆஸ்திரேலியாவின் முன்னாள் பிரதமர் ஜான் ஹோவர்ட், அமெரிக்காவின் முன்னாள் வெளியுறவு அமைச்சர்கள் ஹென்றி கிசிங்கர், காண்டோலிசா ரைஸ், முன்னாள் பாதுகாப்பு அமைச்சர் ராபர்ட் கேட்ஸ் போன்ற உலக அரசியல் தலைவர்கள், அதேபோல், ஜேமி டைமன்  ரத்தன் டாடா  போன்ற உலக வர்த்தக மற்றும் நிதி நிறுவனங்களின் முன்னணித் தலைவர்கள், நெஸ்லே, அலிபாபா, ஆல்ஃபா, ஐபர்டோலா, கிராஃப்ட் ஹீன்ஸ் போன்ற உலக நிறுவனங்களின் முன்னணிப் பிரதிநிதிகள் ஆகியோரைக் கொண்டது இந்த சர்வதேசக் கவுன்சில்.
இந்தக் குழுவை வரவேற்ற போது, 2024-ஆம் ஆண்டுக்குள் இந்தியாவை ஐந்து லட்சம் கோடி அமெரிக்க டாலர் பொருளாதாரமாக மாற்றுவது பற்றிய தமது தொலைநோக்குத் திட்டம் குறித்து பிரதமர் விவாதித்தார். உலகத்தரத்திலான அடிப்படைக் கட்டமைப்பு மேம்பாடு, எளிதாகவும், குறைந்த செலவிலும் கிடைக்கும் சுகாதார வசதிகள் மேம்பாடு, தரமான கல்வியை வழங்குதல் ஆகியவை தமது அரசின் இதர முன்னுரிமைக் கொள்கைகள் என்றும் பிரதமர் கூறினார்.
அரசின் கொள்கை உருவாக்கத்தில் மக்களின் பங்களிப்பு வழிகாட்டியாக உள்ளது. வெளியுறவுக் கொள்கையைப் பொறுத்தவரை இந்தியா தனது ராணுவ கூட்டாளிகளுடனும், நெருக்கமான அண்டை நாடுகளுடனும் நியாயமான, சமத்துவமான, பலதுருவ உலக நிலையைக் கட்டமைக்க ஒருங்கிணைந்து பணியாற்றுவது தொடர்கிறது.
பிரதமர் அலுவலகம்
மனதின் குரல் நிகழ்ச்சி ஜனவரி 30-ந்தேதி காலை 11.30-க்கு ஒலிபரப்பாகும்
பிரதமர் திரு நரேந்திர மோடி, மனதின் குரல் நிகழ்ச்சி ஜனவரி 30-ந்தேதி, காந்தியடிகளின் நினைவுநாளில் அவரை நினைவுகூர்ந்த பின்னர் காலை 11.30-க்கு ஒலிபரப்பாகும் எனத் தெரிவித்துள்ளார்.
பிரதமர் அலுவலக டுவிட்டரில் கூறியிருப்பதாவது;
‘’ வரும் 30-ம் தேதி ஒலிபரப்பாகவுள்ள இந்த மாத மனதின் குரல் நிகழ்ச்சி, காந்தியடிகளின் புண்ணிய தினத்தில் அவரை நினைவுகூர்ந்த பின்னர் காலை 11.30-க்கு ஒலிபரப்பாகும்’’
குடியரசுத் தலைவர் செயலகம்
உலக காசநோய் தினத்தை முன்னிட்டு இந்திய குடியரசுத் தலைவர் வெளியிட்ட செய்தி
உலக காசநோய் தினம் ஒவ்வொரு ஆண்டும் மார்ச் 24-ம் தேதி அனுசரிக்கப்படுகிறது. இதை முன்னிட்டு இந்திய குடியரசுத் தலைவர் ராம்நாத் கோவிந்த் விடுத்துள்ள செய்தி:
‘‘காசநோய் பற்றி, பொது மக்கள் இடையே விழிப்புணர்வு ஏற்படுத்த, உலக காசநோய் தினம், 2021 மார்ச் 24-ம் தேதி அனுசரிக்கப்படுவதை எண்ணி மகிழ்ச்சியடைகிறேன். கடந்த 1882-ம் ஆண்டு இதேநாளில், காசநோய்க்கு காரணமான பாக்டீரியாவை கண்டுபிடித்ததை டாக்டர் ராபர்ட் கோச் அறிவித்தார். இது இந்த கொடிய நோயை பரிசோதிக்கவும், குணப்படுத்தவும் வழிவகுத்தது.
2020-ம் ஆண்டு இந்தியா மற்றும் உலக சுகாதாரத்துக்கு முக்கியமான ஆண்டு. ஒவ்வொருவருக்கும் தரமான சுகாதாரம் கிடைக்க வேண்டியதன் முக்கியத்துவத்தை கொவிட்-19 தொற்று சுட்டிக்காட்டியது.
கொவிட்-19-க்கு எதிரான பேராட்டத்தில், ஒட்டு மொத்த தேசிய காசநோய் ஒழிப்பு திட்டமும் முன்னணியில் உள்ளது. காசநோய் ஒழிப்பு முயற்சிகளோடு, கொவிட் தொற்றுக்கு எதிரான நடவடிக்கைகளை மேற்கொள்ள அரசு மேற்கொண்டுள்ள முயற்சிகள் பாராட்டத்தக்கது. ஐ.நா.வின் நிலையான வளர்ச்சி இலக்குகள் படி உலகளாவிய சுகாதார பாதுகாப்பு இலக்கை அடைய மத்திய அரசு உறுதியுடன் உள்ளது. ஆயுஷ்மான் பாரத் பிரதமரின் மக்கள் ஆரோக்கிய திட்டத்தின் கீழ் இது அமல்படுத்தப்படுகிறது. இது உலகின் மிகப் பெரிய தேசிய காப்பீடு திட்டம் ஆகும்.
சிக்கலான சூழ்நிலைகளுக்கு இடையிலும், தேசிய காசநோய் ஒழிப்பு திட்டத்தின் சிறந்த சாதனைகளை நான் பாராட்ட விரும்புகிறேன். இந்த சந்தர்ப்பத்தில், அனைவருக்கும் சுகாதாரம் கிடைப்பதற்கான முயற்சிகளை நாம் புதுப்பிக்க வேண்டும் மற்றும் வருங்கால தலைமுறைக்கு பிரகாசமான மற்றும் ஆரோக்கியமான எதிர்காலத்தை உருவாக்க வேண்டும்’’.